Áno, takáto injekcia existuje, no pre zdravie psa nie je odborníkmi a veterinármi zo zásady odporúčaná. Injekciu využívajú niektorí vystavovatelia či inštruktori výcviku, ktorí si neželajú, aby fenka hárala v období výcviku či priamo na výstave alebo súťaži. Injekcia však spôsobuje výrazné hormonálne zmeny v organizme. Následkom môže byť dlhodobejšie než je žiadané oddialenie háracieho cyklu. To môže spôsobiť zápal maternice alebo tvorbu cýst. Podávanie takejto injekcie nie je odporúčané.\r